
ΑΠΟΦΑΣΕΙΣ 

Αριθμ. Δ2171529/Φ.Α1 5 

Ανάθεση των έργων, μελετών και συμβάσε¬ 
ων παροχής τεχνικών υπηρεσιών αρμοδιότη¬ 
τας της ανώνυμης εταιρείας με διακριτικό τίτλο 
«ΑΝΑΠΛΑΣΗ ΑΘΗΝΑΣ Α.Ε.» στη Γενική Γραμ¬ 
ματεία Υποδομών του Υπουργείου Υποδομών 
και Μεταφορών και ορισμός αναθέτουσας αρ¬ 
χής, προϊστάμενης αρχής και διευθύνουσας 
υπηρεσίας για τις διαδικασίες της υλοποίησης 
αυτών. 

ΟΙ ΥΠΟΥΡΓΟΙ 

ΥΠΟΔΟΜΩΝ ΚΑΙ ΜΕΤΑΦΟΡΩΝ - ΕΠΙΚΡΑΤΕΙΑΣ 

Σύμφωνα με τις διατάξεις: 

Ι.Του ν. 4539/2018 (ΦΕΚ Α'89) «Σύσταση φορέα ανα¬ 
πλάσεων της πόλης των Αθηνών και άλλες διατάξεις. 

2. Του ν. 4412/2016 (ΦΕΚ ΑΊ 47) «Δημόσιες Συμβάσεις 
Έργων, Προμηθειών και Υπηρεσιών» (προσαρμογή στις 
Οδηγίες 2014/24/ΕΕ και 2014/25/ΕΕ)» και ιδίως των άρ¬ 
θρων 180 και 199. 

3. Των άρθρων 65 και 66 του ν. 4270/2014 (ΦΕΚ Α' 143) 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ) - δημόσιο λογιστικό 
και άλλες διατάξεις». 

4. Του ν. 4129/2013 (ΦΕΚ Α'52) Κύρωση του Κώδικα 
Νόμων για το Ελεγκτικό Συνέδριο και ειδικότερα το άρ¬ 
θρο 35, όπως τροποποιήθηκε με τις διατάξεις της υπο- 
παραγράφου Γ.1 της παραγράφου Γ,του άρθρου πρώτου 
του ν. 4254/2014 (ΦΕΚ Α' 85). 

5. Του ν. 3861 /2010 (ΦΕΚ Α' 112) «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο Διαδίκτυο «Πρόγραμμα Διαύγεια» και άλλες 
διατάξεις. 

6. Του ν. 4013/2011 (ΦΕΚ Α' 204) «Σύσταση Ενιαίας 
Ανεξάρτητης Αρχής Δημοσίων Συμβάσεων και Κεντρι¬ 
κού Ηλεκτρονικού Μητρώου Δημοσίων Συμβάσεων», 
όπως τροποποιήθηκε και ισχύει. 

7. Του ν. 3429/2005 (ΦΕΚΑ'314) «Δημόσιες Επιχειρή¬ 
σεις και Οργανισμοί (Δ.Ε.Κ.Ο.)». 

8. Του κ.ν. 2190/1920 περί Ανωνύμων Εταιριών (ΦΕΚ 
ΑΊ44). 


9.Τουπ.δ. 123/2017 (ΦΕΚΑΊ51) «Οργανισμός του 
Υπουργείου Υποδομών και Μεταφορών». 

ΙΟ.Τουπ.δ. 125/2016 (ΦΕΚ Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών. 

11. Τουπ.δ. 123/2016 (ΦΕΚ Α'208) περί της μετονομα- 
σίας του Υπουργείου Υποδομών, Μεταφορών και Δικτύ¬ 
ων σε Υπουργείο Υποδομών και Μεταφορών. 

12. Του π.δ. 73/2015 (ΦΕΚ ΑΊ 16) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

13. Του άρθρου 3 του π.δ. 70/2015 (ΦΕΚ Α' 114) περί 
ανασύστασης του Υπουργείου Υποδομών, Μεταφορών 
και Δικτύων. 

14. Του π.δ. 63/2005 (ΦΕΚ Α'98) περί «Κωδικοποίησης 
της Νομοθεσίας για την Κυβέρνηση και τα Κυβερνητικά 
Όργανα», όπωςτροποποιήθηκε με το ν. 4320/2015 (ΦΕΚ 
29 Α') και ισχύει. 

15. Της με αριθμ. Δ4δ/οιθκ.65321/28-08-2018 (ΦΕΚ 
3972/Β713-09-2018) απόφασης «Καταστατικό της Ανώ¬ 
νυμης Εταιρείας με την επωνυμία «Ανάπλαση Αθήνας 
Ανώνυμη Εταιρεία» και τον διακριτικό τίτλο "ΑΝΑΠΛΑΣΗ 
ΑΘΗΝΑΣ Α.Ε"». 

16. Της με αριθμ. ΔΝΣγ/οικ. 37835/ΦΝ 466/06-04-2017 
(ΦΕΚ 1980 Β708-06-2017) απόφασης «Μεταβίβαση αρ¬ 
μοδιοτήτων Αναθέτουσας Αρχής και Προϊσταμένης Αρ¬ 
χής στις συμβάσεις δημοσίων έργων του ν. 4412/2016 
αρμοδιότητας της Γενικής Γραμματείας Υποδομών του 
Υπουργείου Υποδομών και Μεταφορών». 

17. Της με αριθμ. ΔΝΣγ/οικ.37834/ΦΝ466/06-04-2017 
(ΦΕΚ 1980/Β708-06-2017) απόφασης Υπουργού Υ. Μ Ε., 
«Αποφαινόμενα και γνωμοδοτούντα όργανα της Γενικής 
Γραμματείας Υποδομών του Υπουργείου Υποδομών και 
Μεταφορών κατά την ανάθεση και εκτέλεση δημόσιων 
συμβάσεων εκπόνησης μελετών και παροχής τεχνικών 
και λοιπών συναφών επιστημονικών υπηρεσιών». 

18. Της με αριθμ. οικ. 268/29-05-2017 (ΦΕΚ 1911/Β7 
01 -06-2017) απόφασης Υπουργού Υποδομών και Μετα¬ 
φορών περί της «Μεταβίβασης δικαιώματος υπογραφής 
«με εντολή Υπουργού ή Υφυπουργού», κατά περίπτω¬ 
ση στους: Γενικό Γραμματέα Υπουργείου Υποδομών και 
Μεταφορών, Γενικό Γραμματέα Υποδομών και Προϊστα¬ 
μένους Γενικών Διευθύνσεων, Προϊσταμένους Διευθύν¬ 
σεων και Προϊσταμένους Τμημάτων του Υπουργείου, 
καθώς και στο Γενικό Επιθεωρητή ΣΕΕΥΜΕ». 












66408 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5644/14.12.2018 


19. Τηςαριθμ. Υ187 απόφαση «Τροποποίηση απόφα¬ 
σης ανάθεσης αρμοδιοτήτων στον Υπουργό Επικράτειας 
Αλέξανδρο Φλαμπουράρη» (ΦΕΚ Β' 3674/14-11-2016). 

20. Της μεαριθμ.Δ16α/04/773/29-11-1990 κοινής από¬ 
φασης του Υπουργού Προεδρίας και του Αν. Υπουργού 
ΠΕΧΩΔΕ «περί εξαίρεσης διοικητικών πράξεων ή εγγρά¬ 
φων από τον κανόνα των υπογραφών». 

21. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού. 

Και αφού λάβαμε υπόψη: 

1 .Την παρ. 5 του άρθρου 1 του ν. 4539/2018, σύμφωνα 
με την οποία, η εποπτεία της «ΑΝΑΠΛΑΣΗ ΑΘΗΝΑΣ Α.Ε.» 
κατά την άσκηση των δραστηριοτήτων της, ασκείται από 
κοινού από τον αρμόδιο για τον συντονισμό της Επιτρο¬ 
πής των Μεγάλων Έργων Υποδομής Υπουργό Επικράτει¬ 
ας και τον Υπουργό Υποδομών και Μεταφορών. 

2. Το άρθρο 2 του ν. 4539/2018, σύμφωνα με το οποίο 
«σκοπός της «ΑΝΑΠΛΑΣΗ ΑΘΗΝΑΣ Α.Ε.» είναι ο συντονι¬ 
σμός του σχεδιασμού, ο προγραμματισμός και η υλοποί¬ 
ηση αναπλάσεων εντός των ορίων του Δήμου Αθηναίων, 
ιδίως στο κέντρο της πόλης των Αθηνών, με έμφαση στις 
περιοχέςτου Εμπορικού Τριγώνου καιτωνΠροσφυγικών 
της Λ. Αλεξάνδρας, προκειμένου να βελτιωθεί η ποιότητα 
ζωής, η κοινωνική συνοχή και η οικονομική ανάπτυξη 
των περιοχών.». 

3. Τ ην παρ. 1 α του αρ. 41 του π.δ. 123/2017, σύμφωνα 
με την οποία, μεταξύ των επιχειρησιακών στόχων της 
Διεύθυνσης Κτηριακών Υποδομών, είναι και «ο σχεδια- 
σμός, προγραμματισμός, ανάθεση και εκτέλεση δημοσί¬ 
ων συμβάσεων έργων, μελετών και παροχής υπηρεσιών 
για τα έργα Κτηριακών Υποδομών αρμοδιότητας της 
Γενικής Γραμματείας Υποδομών, καθώς και για τα έργα 
Κτηριακών Υποδομών πανελλαδικής εμβέλειας, αρμο¬ 
διότητας άλλων φορέων και εποπτευόμενων Νομικών 
Προσώπων, τα οποία της ανατίθενται». 

Και επειδή: 

1. Η ανώνυμη εταιρεία «ΑΝΑΠΛΑΣΗ ΑΘΗΝΑΣ Α.Ε.», 
με το αριθμ. 11/20-11-2018 έγγραφο της δηλώνει την 
έλλειψη τεχνικής επάρκειας της, λόγω έλλειψης τεχνικής 
στελέχωσης, και ζητεί από το Υπουργείο Υποδομών και 
Μεταφορών/ Γενική Γραμματεία Υποδομών/ Γενική Διεύ¬ 
θυνση Υδραυλικών, Λιμενικών και Κτηριακών Υποδομών 
τον ορισμό Αναθέτουσας, Προϊσταμένης Αρχής και Δι- 
ευθύνουσας Υπηρεσίαςτων έργων, μελετών και συμβά¬ 
σεων παροχής τεχνικών υπηρεσιών της εταιρείας, έως 
την απόκτηση της απαραίτητης τεχνικής επάρκειας της. 

2. Σύμφωνα με το άρθρο 199 του ν. 4412/2016 «..τα 
καθήκοντα και οι αρμοδιότητες που προβλέπονται από 
το νόμο αυτόν ασκούνται από τα αρμόδια όργανα της 


αναθέτουσας αρχής και του εργοδότη, σύμφωνα με ης 
οργανωτικές διατάξεις τους. Με κοινές αποφάσεις του 
Υπουργού Υποδομών, Μεταφορών και Δικτύων και του 
καθ' ύλην αρμόδιου Υπουργού, μπορεί να ορίζονται τα 
αποφαινόμενα και γνωμοδοτούντα όργανα των επί μέ¬ 
ρους αναθετουσών αρχών, για τις ανάγκες εφαρμογής 
του νόμου αυτού...». 

3. Με την παρούσα απόφαση εξυπηρετείται το δημό¬ 
σιο συμφέρον, αποφασίζουμε: 

1. Την ανάθεση των έργων, μελετών και συμβάσεων 
παροχής τεχνικών υπηρεσιών αρμοδιότητας της ανω¬ 
νύμου εταιρείας «ΑΝΑΠΛΑΣΗ ΑΘΗΝΑΣ Α.Ε.» στη Γενική 
Γραμματεία Υποδομών του Υπουργείου Υποδομών και 
Μεταφορών και για χρονικό διάστημα μέχρι τη στελέχω- 
ση του φορέα με τεχνικό προσωπικό και την απόκτηση 
τεχνικής επάρκειας. 

2. Τον ορισμό της Διεύθυνσης Κτηριακών Υποδομών 
(Δ21) της Γενικής Διεύθυνσης Υδραυλικών, Λιμενικών 
και Κτηριακών Υποδομών της Γενικής Γραμματείας 
Υποδομών του Υπουργείου Υποδομών και Μεταφορών 
ως Αναθέτουσας και Προϊσταμένης Αρχής των έργων, 
μελετών και συμβάσεων παροχής τεχνικών υπηρεσιών 
αρμοδιότητας της «ΑΝΑΠΛΑΣΗ ΑΘΗΝΑΣ Α.Ε.», μέσω 
των αρμοδίων Τμημάτων της. 

3. Τον ορισμό του Τμήματος Μελετών και Προγραμ¬ 
ματισμού της Διεύθυνσης Κτηριακών Υποδομών (Δ21) 
ως Διευθύνουσας Υπηρεσίας, για την υλοποίηση των 
ανωτέρω μελετών και συμβάσεων παροχής τεχνικών 
υπηρεσιών. 

4. Τον ορισμό του Τμήματος Κατασκευής Έργων Αθή¬ 
νας (ΤΚΕ) της Διεύθυνσης Κτηριακών Υποδομών (Δ21) 
ως Διευθύνουσας Υπηρεσίας για την κατασκευή των 
ανωτέρω έργων και των συμβάσεων παροχής τεχνικών 
υπηρεσιών που αφορούν κατασκευές. 

5. Η «ΑΝΑΠΛΑΣΗ ΑΘΗΝΑΣ Α.Ε.» θα συμμετέχει στις 
ανωτέρω διαδικασίες, παρέχοντας όλα τα απαιτούμενα 
στοιχεία στη Διεύθυνση Κτιριακών Υποδομών της Γενι¬ 
κής Διεύθυνσης Υδραυλικών, Λιμενικών και Κτιριακών 
Υποδομών της Γενικής Γραμματείας Υποδομών. 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2018 
Οι Υπουργοί 

Υποδομών και Μεταφορών Επικράτειας 

ΑΛΕΞΑΝΔΡΟΣ 

ΧΡΗΣΤΟΣ ΣΠΙΡΤΖΗΣ ΦΛΑΜΠΟΥΡΑΡΗΣ 

